section_heading: Trgovačka škola
paragraph_text: Raspored nastavnih predmeta iz godine se u godinu mijenjao, tako da se iz Rasporeda sati iz 1911. godine može uočiti promjena. Uvedena su dva nova predmeta, francuski i mađarski jezik, dok je bošnjački promijenio naziv u srpskohrvatski. Da je sloboda vjeroispovijesti bila jednako zastupljena u Trgovačkoj školi govori i činjenica da su učenici pohađali sljedeće predmete vjeronauka: rimokatolički, pravoslavni, muslimanski, vjeronauk španjolskih Židova (sefarda) i vjeronauk austrougarskih Židova (Aškenazi). Za učenike Trgovačke škole u Brčkom bilo je omogućeno i dobivanje stipendija, zemaljske vlade u Sarajevu ili općinskih vlasti u Brčkom.<ref>Ekonomska škola Brčko: monografija (str. 16), 2019.